cyanic-selkie/wikianc huggingface dataset:
ভজন সোপরি
পণ্ডিত ভজন সোপরি (২২ জুন ১৯৪৮ - ২ জুন ২০২২) ছিলেন আন্তর্জাতিক খ্যাতিসম্পন্ন ভারতীয় সন্তুর বাদক। বিশ্বের নানা প্রান্তে ভারতীয় ধ্রুপদী সংগীতকে সঙ্গীতরসিকদের কাছে পৌঁছে দিয়েছেন এবং "সন্তুর-সন্ন্যাসী" নামে পরিচিত ছিলেন।
জন্ম ও প্রারম্ভিক জীবন
ভজনলাল সোপরির জন্ম ১৯৪৮ খ্রিস্টাব্দের ২২ জুন ভারতের  জম্মু-কাশ্মীর রাজ্যের শ্রীনগরে,  কাশ্মীর উপত্যকার সোপর হতে আগত সঙ্গীত বিশেষজ্ঞ পরিবারে। পরিবারটি ছয় প্রজন্ম ধরে ভারতীয় শাস্ত্রীয় সঙ্গীতের সুফিয়ানা ঘরানার জন্য পরিচিত ছিল। পণ্ডিত শঙ্কর পণ্ডিতের প্রপৌত্র ছিলেন ভজনলাল। পিতা শম্ভুনাথ সোপরি ও পিতামহ সংসারচন্দ্র সোপরি উভয়েই ছিলেন সন্তুর বাদক। ভজনলাল প্রথমে পিতামহ ও পরে পিতার কাছে সন্তুর বাদন  শেখেন।   তিনি মাত্র দশ বৎসর বয়সে প্রয়াগ সঙ্গীত সমিতি ও এলাহাবাদ বিশ্ববিদ্যালয় আয়োজিত সঙ্গীতানুষ্ঠানে অংশগ্রহণ করেন।
সঙ্গীত জীবন
ভজনলাল প্রথমে পিতামহ ও পরে পিতার কাছে সন্তুর বাদন শিখে ১৯৫৩ খ্রিস্টাব্দে মাত্র পাঁচ বৎসর বয়সেই  মঞ্চে অবতীর্ণ হন। ভজনলালই ভারতীয় শাস্ত্রীয় সঙ্গীতের উপর সর্বপ্রথম সন্তুরের ব্যবহার করেন। তিনি মার্কিন যুক্তরাষ্ট্রের  ওয়াশিংটন বিশ্ববিদ্যালয়ে  সঙ্গীত শিক্ষা দিয়েছেন। তার পরিবেশিত যন্ত্রসঙ্গীত ভারতে বেতারে সম্প্রচারিত হয়েছে এবং বেলজিয়াম, মিশর, ইংল্যান্ড, জার্মানি, নরওয়ে, সিরিয়া এবং মার্কিন যুক্তরাষ্ট্রসহ নানা দেশের সঙ্গীতপিপাসু শ্রোতারা  উপভোগ করেছেন। ১৯৯০ খ্রিস্টাব্দে তিনি  আকাশবাণীতে যুক্ত হন এবং নিয়মিতই সঙ্গীত পরিবেশন করতেন। ভজন সোপরি কেবল সন্তুর বাদক ছিলেন না, মৌলিক সুরস্রস্টা হিসাবেও প্রভূত খ্যাতি অর্জন করেন। এছাড়া, সঙ্গীতের 'নাদ' অর্থাৎ 'ধ্বনি' এবং 'নাদ যোগ' তথা 'ধ্বনি চিকিৎসা'র উপর গবেষণার কাজও করেছিলেন। কয়েকটি ভারতীয় ওষুধ কোম্পানি 'মিউজিক থেরাপি' বা 'শব্দ চিকিৎসা'র উপর 'ডক্টর টু পেসেন্ট', 'নাদ যোগ অন দ্য সন্তুর' শীর্ষক অ্যালবাম প্রকাশ করে।
মিউজিক একাডেমি, সামাপা
জম্মু ও কাশ্মীর এবং ভারতের বাকি অংশের মধ্যে সাংস্কৃতিক যোগসূত্র স্থাপনে ভজন সোপরিই মূলব্যক্তি হিসাবে বিবেচিত হন। ভারতীয় শাস্ত্রীয় সঙ্গীত শিক্ষন ও প্রচারে দিল্লিতে গঠিত  সামাপা ( SaMaPa) তথা (সোপরি একাডেমি ফর মিউজিক অ্যান্ড পারফর্মিং আর্টস) নামে একটি সঙ্গীত একাডেমির পরিচালক ছিলেন তিনি। "সামাপা" (SaMaPa) এর মাধ্যমে সমাজ ও  কারাগারের সাজা প্রাপ্ত বন্দীদের সঙ্গীতের মাধ্যমের এক মানসিক বন্ধন সৃষ্টির চেষ্টা করেন। একাডেমির মাধ্যমে তিনি বেশ কিছু সঙ্গীতশিল্পীকে প্রশিক্ষিত করেছেন, কিছু পুরাতন বাদ্যযন্ত্রও পুনরুজ্জীবিত করেছেন। এজন্য, ২০১১ খ্রিস্টাব্দে রাজ্য সরকার প্রতিষ্ঠানটিকে 'জাতীয় ডোগরি পুরস্কার' প্রদান করে। ২০১৫ খ্রিস্টাব্দে  ভজন সোপরিও সঙ্গীতের ক্ষেত্রে অবদানের জন্য ভারতীয় সংস্কৃতি বিশেষকরে কাশ্মীরের সংস্কৃতির ঐতিহ্যে উৎসাহ প্রদানে একাদশ বার্ষিক সঙ্গীত সম্মেলনে  "সামাপা পুরস্কার" প্রদান ঘোষণা করেন।
পুরস্কার
পণ্ডিত ভজন সোপরি ভারতীয় ধ্রুপদী সংগীতে অবদানের জন্য ১৯৯২ খ্রিস্টাব্দে সঙ্গীত নাটক অকাদেমি পুরস্কারে ভূষিত হন। ২০০৪ খ্রিস্টাব্দের ভারত সরকারের চতুর্থ সর্বোচ্চ বেসামরিক পুরস্কার পদ্মশ্রী, ২০০৯ খ্রিস্টাব্দে বাবা আলাউদ্দিন খান পুরস্কার লাভ করেন। এছাড়াও ভারতীয় শাস্ত্রীয় সঙ্গীতে অবদানের জন্য ২০১১ খ্রিস্টাব্দে এমএন মাথুর পুরস্কারে ভূষিত হন ২০১৬ খ্রিস্টাব্দে জম্মু-কাশ্মীর রাজ্য সরকার আজীবন সম্মাননা পুরস্কার প্রদান করে।
জীবনাবসান
পণ্ডিত ভজন সোপরি বিগত এক বৎসরকাল কোলন ক্যান্সারে ভুগছিলেন। কিছুদিন আগে নতুন দিল্লির কাছে গুরুগ্রামের এক বেসরকারি হাসপাতালে ভর্তি হন। ২০২২ খ্রিস্টাব্দের ২ জুন বৃহস্পতিবার  বিকালে শেষ নিঃশ্বাস ত্যাগ করেন। পরদিন নতুন দিল্লির লোধি রোড শ্মশানে শেষকৃত্য সম্পন্ন হয়। তার দুই পুত্র- সৌরভ ও অভয়।  অভয় রুস্তুম সোপরিও একজন খ্যাতনামা সন্তুর বাদক।
সুনামগঞ্জ সরকারি মহিলা কলেজ
সুনামগঞ্জ সরকারি মহিলা কলেজ সুনামগঞ্জ সদর সুনামগঞ্জ   বাংলাদেশের একটি সরকারি কলেজ । এই কলেজটি সরকারি মহিলা কলেজ নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।
ইতিহাস
১৯৮৬ সালে প্রতিষ্ঠিত সুনামগঞ্জ সরকারি মহিলা কলেজ ক্রমান্বয়ে কুড়ি থেকে বৃক্ষে পরিণত হয়েছে। ১৯৮৭-১৯৮৮ শিক্ষা বর্ষে একাদশ শ্রেণীর মানবিক বিভাগে মাত্র ১১ জন ছাত্রী নিয়ে  যাত্রা শুরু করেছিল সুনামগঞ্জ সরকারি মহিলা কলেজ।      বর্তমানে উচ্চ মাধ্যমিক পর্যায়ে মানবিক ও বিজ্ঞান বিভাগ সহ স্নাতক পর্যায়ে বি.এ ও বি.এস.এস (পাস) কোর্স চালু রয়েছে, কলেজটিতে বর্তমান ছাত্রী সংখ্যা প্রায় ৩৮০০ জন ।
ওয়ার্লপুল নদী
ওয়ার্লপুল নদী কানাডার আলবার্টা প্রদেশের জেসপার জাতীয় উদ্যানে অবস্থিত, কানাডিয় রকি পর্বতমালার মধ্য দিয়ে বয়ে যাওয়া ছোট নদী। নদীটির উৎস আথাবাস্কা গিরিপথে এবং মোহনা আথাবাস্কা নদী তে। ১৮৫৯ সালে স্যার জেমস হেক্টর এই নদীর নামকরণ করেন। তিনি এই নদীর স্রোতে প্রচুর জলাবর্ত(ইংরেজিঃওয়ার্লপুল) থাকার কথা তার নথীতে উল্লেখ করেছিলেন। নদীটি আলবার্টা রকি অঞ্চলের মধ্যে আথাবাস্কা নদীর থাকা প্রাথমিক উপনদী গুলির একটি।
সুনামগঞ্জ সরকারি মহিলা কলেজ
প্রতিষ্ঠা
সুনামগঞ্জ জেলার একমাত্র মহিলা শিক্ষার উচ্চতর শিক্ষাপ্রতিষ্ঠান হলো সুনামগঞ্জ সরকারি মহিলা কলেজ। কিছু সংখ্যক শিক্ষানুরাগী মহিলা ও পুরুষ মিলে বিদ্যাপীঠটির জন্য আপ্রাণ চেষ্টা চালিয়ে ১৯৮৬ সালে প্রতিষ্ঠানটি প্রতিষ্ঠা করেন এবং ৬ এপ্রিল ১৯৯৭ সালে কলেজটি জাতীয়করণ হয়। কলেজটি সুনামগঞ্জ শহরের প্রাণকেন্দ্র বাঁধনপাড়ায় অবস্থিত। কলেজটির  পূর্বের  নাম ছিল সুনামগঞ্জ মহিলা মহাবিদ্যালয়।
ওয়ার্লপুল নদী
প্রবাহ
ওয়ার্লপুল নদীর উৎপত্তি আথাবাস্কা গিরিপথে, হুকার বরফক্ষেত্র ও ব্রাউন পর্বতের বরফক্ষেত্রের বারিপাত ও গলিত বরফ এই নদীর প্রবাহের মূল উৎস। এটি আলবার্টা মহাসড়ক ৯৩এ-এর নীচ দিয়ে অতিক্রমের আগে উৎস হতে উত্তর দিকে প্রবাহিত হয়েছে, এই প্রবাহে মধ্য ওয়ার্লপুল নদীর মোহনা যুক্ত আছে। মহাসড়ক অতিক্রমের পর এটি জেসপার নগরের দক্ষিণে আথাবাস্কা নদীর সাথে মিশেছে। আথাবাস্কা নদীতে পতিত হওয়ার আগ পর্যন্ত এই নদীটি মোএব হ্রদ সড়কের সমান্তলারে প্রবাহিত হয়েছে।
সুনামগঞ্জ সরকারি মহিলা কলেজ
শিক্ষাবৃত্ত
সরকারের শিক্ষা সহায়তা ট্রাস্ট থেকে উপবৃত্তি, উপজেলা পর্যায়ের শিক্ষা বৃত্তি, শিক্ষা  বোর্ড কর্তৃক শিক্ষাবৃত্তি,  বিভিন্ন ব্যাংক হতে প্রাপ্ত শিক্ষা বৃত্তি সহ অন্যান্য শিক্ষা বৃত্তি সমূহ শিক্ষার্থীরা অর্জন করতে পারে।
ওয়ার্লপুল নদী
উপনদী
ওয়ার্লপুল নদীর উপনদী সমূহঃ-
সুনামগঞ্জ সরকারি মহিলা কলেজ
অর্জন সমূহ
স্নাতক (পাস) কোর্স চালু হয়েছে, ডিজিটাল শ্রেণী কক্ষ চালু, মাল্টিমিডিয়া শ্রেণী কক্ষ   চালু সহ কলেজটির  অবকাঠামোগত উন্নয়ন সহ ক্রমাগত  ছাত্রী সংখ্যা বৃদ্ধি পাচ্ছে।
ভবিষৎ পরিকল্পনা
অনার্স ও মাস্টার্স কোর্স চালুকরণ করার লক্ষেে কলেজ কর্তৃপক্ষ কাজ করছে । শিক্ষার্থীদের যাতায়াতের জন্য বাস ক্রয় করা সহ আরও অনেক উন্নয়নের পরিকল্পনা রয়েছে   ।
কার্মেন আমায়া
কার্মেন আমায়া (২রা নভেম্বর, ১৯১৮ – ১৯শে নভেম্বর, ১৯৬৩) একজন রোমানি বংশোদ্ভূত ফ্লামেঙ্গো নৃত্যশিল্পী এবং গায়িকা। তিনি স্পেনের বার্সেলোনার সমোরোস্ট্রো বস্তিতে জন্মগ্রহণ করেন। উক্ত স্থানটি এখন অলিম্পিয়া গ্রাম।
তাকে "তাঁর প্রজন্মের শ্রেষ্ঠ স্প্যানিশ জিপসি নর্তক" এবং "ফ্লামেঙ্গো নাচে সর্বকালের শ্রেষ্ঠ ব্যক্তিত্ব" বলা হয়।
জীবন
তিনি গ্রানাডা, স্পেনের একটি গুহায় সর্বপ্রথম নাচেন।
তিনি পাঁচ বছর বয়স থেকেই নাচতেন। তার পিতার গীটারের সাথে তিনি বার্সেলোনার বারে নাচতেন। সাবিকাস (অগাস্টিন ক্যাসেলোন ক্যাম্পোস) নামের একজন তরুণ তাকে নাচতে দেখে যিনি পরবর্তীতে বলেন, "আমি তাঁকে নাচতে দেখেছি এবং এটি আমার কাছে অতিপ্রাকৃতিক লেগেছিল... আমি কখনই কাউকে তাঁর মত নাচতে দেখিনি। আমি জানিনা কীভাবে সে এটা করেছিল, আমি সত্যিই জানি না!" সাবিকাস একজন বিখ্যাত গীটার বাদক হয়ে ওঠেন এবং বহু বছর আমায়ার সাথে ছিলেন। সে আমায়ার সাথে জিপসির রাণী (Queen of the Gypsies) [১৯৫৯] এবং ফ্লামেঙ্গো ধারণ করেন।
১৯২৯ সালে সে প্যারিসে বিখ্যাত স্প্যানিশ নর্তক র‍্যাকুয়েল মিলার-এর সাথে উষ্ণ অভ্যর্থনা এবং তার নাচের দক্ষতার প্রশংসার সাথে কাজ শুরু করেন। এরপর তিনি ফোলিস বার্জারেতে কাজ করেন। তিনি বুয়েনস আয়ারসের প্রস্তাব প্রত্যাখ্যান করেন যতদিন না সে মাদ্রিদ থেকে ডাক পাচ্ছিল। এরপর সে বুয়েনস আয়ারসের প্রস্তাবে রাজি হয় এবং তার আঙ্কেল সেবস্টিয়ান, তার পরিপার্শ্বের ১৬ জনের একজনের নিষেধ সত্ত্বেও সেখানে অনুষ্ঠান করে। আর্জেন্টিনার মানুষ এতটাই মুগ্ধ হত যে তারা আমায়ার নামানুসারে একটি থিয়েটার নির্মাণ করে। এরপর সে দক্ষিণ আমেরিকা এরপর মেক্সিকোর দিকে দৃষ্টিপাত করে। সে এস. হুরক-এর সাথে চুক্তি করে, যিনি তাকে নিউ ইয়র্কে নিয়ে আসেন। এরপর ১৯৩৬ সালে তিনি আমেরিকা যান, সেখানে নানা চলচ্চিত্রে অভিনয় করেন যেমনঃ রোমিও এবং জুলিয়েট, লস তারান্তোস এবং স্বল্পদৈর্ঘ্যের চলচ্চিত্র দাঞ্জাস গিতানাস (জিপসি নাচ)।
১৯৪৪ সালে ফ্রাঙ্কলিন রোসেভাল্ট তাকে হোয়াইট হাউসে অনুষ্ঠান করার আমন্ত্রণ জানান এবং হ্যারি এস. ট্রুম্যানও ১৯৫৩ সালে তাকে আমন্ত্রণ জানান।
তার মৃত্যুর পর তাকে সিরিয়েগোর কবরখানায় দাফন করা হয়।
ত্রিচি রোড ফ্লাইওভার
ত্রিচি রোড ফ্লাইওভার হল কোয়েম্বাটুর শহরের একটি ৩.১৫ কিলোমিটার দীর্ঘ উড়ালপুল, যা রামনাথপুরম-সুঙ্গম ফ্লাইওভার নামেও পরিচিত। এটি সুঙ্গম ও রামনাথপুরম জংশনগুলিকে বাইপাস করে পশ্চিমে উক্কাদম ও টাউনহল এবং পূর্বে সিঙ্গানাল্লুর ও কোয়েম্বাটোর আন্তর্জাতিক বিমানবন্দরের দিকে যাওয়ার জন্য তৈরি করা হয়েছে।   এটি ২০২২ সালের ১১ই জুন চালু করা হয়েছিল।
উড়ালপুলটি রেইনবো কলোনির কাছে শুরু হয় এবং ত্রিচি রোডের কোয়েম্বাটোর স্টক এক্সচেঞ্জের কাছে সমাপ্ত হয়। উড়ালপুলটি ৩.২ কিলোমিটার দীর্ঘ ও ১৭.২ মিটার চওড়া।
পটভূমি
ত্রিচি রোডে সৃষ্ট যানজট হ্রাস করতে উড়ালপুল তৈরি করা পরিকল্পনা গ্রহণ করা হয়েছিল। ফ্লাইওভারটির পরিকল্পনা রামানাথপুরম জংশন ও সুঙ্গম জংশনে যানজট কমাতে করা হয়েছিল। উড়ালপুলের ভিত্তিপ্রস্তর স্থাপন ২০১৯ সালে করা হয়েছিল।
পরিকল্পনা
উড়ালপুলটি একটি চার লেনের ওভারপাস ফ্লাইওভার হিসাবে পরিকল্পনা গ্রহণ করা হয়েছিল, যা রামানাথপুরম জংশন ও সুঙ্গম জংশনকে বাইপাস করে। কাঠামোগত সহায়তার জন্য সমগ্র উড়ালপুলে পরিকল্পনায় মোট ১১৯ টি স্তম্ভ রাখা হয়। এছাড়াও, উড়ালপুল থেকে উক্কাদমের দিকে যাতায়াতের জন্য সুঙ্গম বাইপাস রোডের দিকে একটি নিবেদিত প্রস্থান র‍্যাম্প পরিকল্পনায় রাখা হয়েছিল।
নির্মাণ
উড়ালপুলের এবংপ্রাথমিক নির্মাণ ২০১৯ সালে শুরু হয়েছিল। তবে, নির্মাণ কাজে ২০২০ সালের কোভিড-১৯ মহামারীর কারণে বিলম্বিত ঘটে হয়েছিল। নির্মাণ কাজ ২০২২ সালে সম্পন্ন হয়েছিল, এবং উদ্বোধন ২০২২ সালের ১১ই জুন করা হয়েছিল।  এটির নির্মাণ কাজে মোট ₹২৩২ কোটি টাকা ব্যয়ে হয়েছিল।
অলঙ্করণ
প্রাথমিকভাবে ডিজিটাল পেইন্টিং পদ্ধতিতে ফ্লাইওভারের দুটি স্তম্ভ ভারতের প্রাক্তন রাষ্ট্রপতি এ. পি. জে. আবদুল কালাম ও স্বাধীনতা সংগ্রামী ভিও চিদাম্বরমের চিত্রকর্ম দিয়ে সজ্জিত করা হয়েছিল। কোয়েম্বাটোর শহরের প্রতিনিধিত্বকারী বিষয়সমূহ দ্বারা অন্যান্য স্তম্ভগুলিকেও অলঙ্করণ করার পরিকল্পনা করা হয়েছে।
এক্সট্রিম রুলস (২০১৮)
এক্সট্রিম রুলস একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ১৫ই জুলাই তারিখে মার্কিন যুক্তরাষ্ট্রের পেন্সিল্‌ভেনিয়ার পিটসবার্গের পিপিজি পেইন্টস এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এক্সট্রিম রুলস কালানুক্রমিকের অধীনে প্রচারিত দশম অনুষ্ঠান ছিল।
প্রাক-প্রদর্শনে দুইটি সহ মূল অনুষ্ঠান মিলিয়ে মোট ১২টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ডলফ জিগলার ডাব্লিউডাব্লিউই আন্তঃমহাদেশীয় চ্যাম্পিয়নশিপের জন্য আয়রন ম্যান ম্যাচে সেথ রলিন্সকে ৫–৪ ফলের মাধ্যমে হারিয়েছে। ২০০১ সালে, ব্যাকলাশের পর এটি প্রথম অনুষ্ঠান ছিল, যার সর্বশেষ ম্যাচটি ছিল ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচ। অন্যান্য শীর্ষস্থানীয় ম্যাচে, এ জে স্টাইলস ডাব্লিউডাব্লিউই চ্যাম্পিয়নশিপ ম্যাচে রুসেভকে, অ্যালেক্সা ব্লিস ডাব্লিউডাব্লিউই র নারী চ্যাম্পিয়নশিপের জন্য আয়োজিত এক্সট্রিম রুলস ম্যাচে নিয়া জ্যাক্সকে, ববি লাশলি রোমান রেইন্সকে এবং শিনসুকে নাকামুরা ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে জেফ হার্ডিকে হারিয়েছে।
মানডে নাইট র
মানি ইন দ্য ব্যাংকে অ্যালেক্সা ব্লিস মানি ইন দ্য ব্যাংক ল্যাডার ম্যাচ জেতার পর একই রাতে নিয়া জেক্স এবং রোন্ডা রাউসির ম্যাচটির ডিসকোয়ালিফিকেশনের কারণ হয় যখন সে ম্যাচের মধ্যে ক্যাশ ইন করে নতুন চ্যাম্পিয়ন হয়। এরপরের র তে নিয়া জ্যাক্স বলে সে তার চ্যাম্পিয়নশীপের রিম্যাচ চায় এক্সট্রিম রুলসে। রোন্ডা রাউসিকে ৩০ দিনের জন্য বহিষ্কার করা হয় যখন সে জেনারেল ম্যানেজার কার্ট এঙ্গেল কে মারে এবং অ্যালেক্সা ব্লিসকে টেবিলে "Powerbomb" দেয়।
জুন ৪ এর "র" এর এপিসোডে "দ্য বি-টিম" (বো ডালাস এবং কার্টিস এক্সেল) সর্বশেষ রাইনো এবং হিথ স্লেটার কে এলিমিনেট করে একটি ট্যাগ টিম ব্যাটেল রয়্যাল জিতে। এবং ডাব্লিউডাব্লিউই র ট্যাগ টিম চ্যাম্পিয়ন ম্যাট হার্ডি এবং ব্রেই ওয়াট এর সাথে চ্যাম্পিয়নশীপ ম্যাচ খেলার সুযোগ পায়। জুন ২৫ এর এপিসোডে এক্সেল ম্যাট হার্ডিকে হারায়। তাদের একটি ম্যাচ এক্সট্রিম রুলসে নির্ধারণ করা হয়।
জুন ১৮ "র" এর এপিসোডে ডল্ফ জিগলার সেথ রলিন্স কে হারিয়ে ষষ্টবারের মতো ডাব্লিউডাব্লিউই ইন্টারকন্টিনেন্টাল চ্যাম্পিয়নশীপ জিতে যখন ড্রিউ ম্যাকেন্টায়ার ম্যাচে হস্তক্ষেপ করার চেষ্টা করে। এরপরের সপ্তাহে রলিন্স জিগলারকে এর রিম্যাচে ডিসকোয়ালিফিকেশন এর মাধ্যমে হারায় যখন ম্যাকেন্টায়ার ম্যাচে জিগলারের পক্ষে হস্তক্ষেপ করে। জুলাই ২ এ একটি ৩০ মিনিট আয়রন ম্যান ম্যাচ তাদের দুইজনের মধ্যে নির্ধারণ করা হয়।
জুন ১৮ "র" এর এপিসোডে জেনারেল ম্যানেজার কার্ট অ্যাঙ্গেল একটি মাল্টি ম্যান ম্যাচ নির্ধারণ করে। যে জিতবে সে মুখোমুখি হবে ব্রক লেসনার এর সাথে ডাব্লিউডাব্লিউই ইউনিভার্সাল চ্যাম্পিয়নশিপ এর জন্য। কিন্তু রোমান রেইন্স নিজেকে চ্যাম্পিয়ন হিসেবে দাবি করে গ্রেটেস্ট রয়্যাল রাম্বাল বিতর্কিতভাবে শেষ হওয়ার মাধ্যমে। এবং ববি লাশলি বলে যে শুধুমাত্র সে ব্রক লেসনারকে হারাতে সক্ষম হবে। এরপর দুজনের মধ্যে একটি ম্যাচ নির্ধারণ করা হয়। কিন্তু ব্রক লেসনারের ডাব্লিউডাব্লিউই এর সাথে চুক্তি শেষ হওয়ায় ম্যাচটি বাতিল করা হয়। পরবর্তীতে এক্সট্রিম রুলসে তাদের মধ্যে আবার ম্যাচ নির্ধারণ করা হয়।
মানি ইন দ্য ব্যাংকে ব্রোন স্ট্রোমেন মানি ইন দ্য ব্যাংকের চুক্তিটি জিতে। ম্যাচের মধ্যে ব্রোন কেভিন ওয়েন্স কে উচু ল্যাডার থেকে দুইটি টেবিলের মধ্যে ফেলে দেয়। এরপরের "র" তে কেভিন ব্রোনের সাথে বন্ধু হতে চায়। কিন্তু ব্রোন কেভিনকে "powreslam" দেয়ার চেষ্টা করে কিন্তু কেভিন পালিয়ে যায়। পরের সপ্তাহ গুলোতে ব্রোন পার্কিং এরিয়াতে কেভিনের গাড়ি উল্টিয়ে দেয়। এবং কেভিনকে একটি ভ্রাম্যমাণ টয়লেট থেকে ফেলে দেয়। তাই এক্সট্রিম রুলসে তাদের মধ্যে একটি স্টিল কেইজ ম্যাচ নির্ধারণ করা হয়।
স্ম্যাকডাউন
মানি ইন দ্য ব্যাংকে এজে স্টাইলস শিনসুকে নাকামুরা কে হারিয়ে তার ডাব্লিউডাব্লিউই চ্যাম্পিয়নশিপ টাইটেল রিটেইন করে। এরপরের স্ম্যাকডাউনে একটি গুয়েন্টলেট ম্যাচ নাম্বার ওয়ান কন্টেনডার এর জন্য অনু্ষ্ঠিত হয় ডেপি রুসেভ জিতে এক্সট্রিম রুলসে চ্যাম্পিয়নশীপ ম্যাচ খেলার যোগ্যতা অর্জন করে। ম্যাচটিতে দ্য মিজ, ড্যানিয়েল ব্রায়ান, সামোয়া জো এবং বিগ ই ও অন্তর্ভুক্ত ছিল।
গুয়েন্টলেট ম্যাচটি শুরু হওয়ার আগে ড্যানিয়েল ব্রায়ান দ্য ব্লাজেন ব্রাদার্স (লুক হারপার এবং এরিক রোয়ান) এর মুখোমুখি হয়। ম্যাচ চলাকালীন দ্য ব্লাজেন ব্রাদার্স ড্যানিয়েল কে আক্রমণ করে এবং দ্য মিজ কে দিয়ে তাকে এলিমিনেট করায়। জুন ২৬ স্ম্যাকডাউনের এপিসোডে কেইন ফিরে আসে এবং ব্লাজেন ব্রাদার্স এর আক্রমণ থেকে বাচায় এবং টিম হেল নো রিইউনাইটি হয়। তখন পেইজ আসে এবং এক্সট্রিম রুলসে ব্লাজেন ব্রাদার্স আর টিম হেল নো'র মধ্যে ট্যাগ টিম চ্যাম্পিয়নশীপ ম্যাচ নির্ধারণ করে।
মানি ইন দ্য ব্যাংকে কারমেলা আসুকা কে হারায় জেমস এলসর্থ এর সহায়তায় এবং তার স্ম্যাকডাউন ওমেন্স চ্যাম্পিয়নশীপ টাইটেল রিটেইন করে। জুন ২৬ এর এপিসোডে জেনারেল ম্যানেজার পেইজ তাদের মধ্যে একটি রিম্যাচ নির্ধারণ করে।
প্রাক শো
এরপরের ম্যাচে মুখোমুখি হয় দ্য নিউ ডে (বিগ ই, কফি কিংস্টন, জেভিয়ের উডস) এবং স্যানিট (অ্যালেক্সান্ডার উলফ, কিলিয়ান ডেন, এরিক ইয়ং) একটি ট্যাগ টিম টেবিল ম্যাচে। শেষ দিকে ইয়ং কিংস্টন কে টেবিলের উপর একটি "Elbow Drop" দেয়। এবং ম্যাচ জিতে যায়।
প্রাথমিক ম্যাচসমূহ
মূল পে-পার-ভিউ শুরু হয় ম্যাট হার্ডি এবং ব্রে ওয়াইট তাদের র ট্যাগ টিম চ্যাম্পিয়নশীপ দ্য বি-টিম (কার্টিস এক্সেল এবং বো ডালাস) এর বিপক্ষে ডিফেন্ড করে। শেষ দিকে এক্সেল হার্ডিকে "Elevated Whiplash" দিয়ে ম্যাচ জিতে। এবং নতুন র ট্যাগ টিম চ্যাম্পিয়ন হয়।
এরপরের ম্যাচে ফিন ব্যালর মুখোমুখি হয় কনস্টেবল ব্যারন করবিন এর। শেষ দিকে "Small Package" এর মাধ্যমে ম্যাচ জিতে ফিন ব্যালর।
এরপরে কারমেলা আসুকা'র মুখোমুখি হয় স্ম্যাকডাউন ওমেন্স চ্যাম্পিয়নশীপের জন্য যেখানে জেমস এলসর্থ শার্ক কেইজ এ রিংয়ের উপরে বন্দি থাকে। ম্যাচের এক পর্যায়ে এলসর্থ শার্ক কেইজ ভাঙ্গতে যায় কিন্তু পারে না বরং কেইজ ঝুলে থাকে। এ সুযোগে কারমেলা আসুকা কে কেইজে ধাক্কা মারে এবং আসুকা কে পিন করে তার টাইটেল রিটেইন করে। ম্যাচ শেষে আসুকা সবাইকে মারতে শুরু করে। এবং জেমস এলসর্থ কে "Asuka Lock" সাবমিশন হোল্ড করে।
এরপরের ম্যাচে জেফ হার্ডি তার ইউনাইটেড স্টেটস চ্যাম্পিয়নশীপ টাইটেলটি শিনসুকে নাকামুরার বিরুদ্ধে ডিফেন্ড করে। ম্যাচ শুরু হওয়ার পূর্বে নাকামুরা হার্ডিকে "Low Blow" দেয়। ম্যাচ শুরু হওয়ার সাথে সাথে নাকামুরা হার্ডিকে "Kinshasa" হিট করে এবং নতুন চ্যাম্পিয়ন হয়। ম্যাচ শেষে রেন্ডি অরটন আসে তখন নাকামুরা ভয় পেয়ে ধারাভাষ্য টেবিলের উপর উঠে যায়। রেন্ডি রিংয়ে আসলে হার্ডিকে "Low Blow" হিট করে। এবং নভেম্বর ২০১৬ সালের পর প্রথমবারের মতো হিল টার্ন করে।
এরপরের ম্যাচে দ্য ব্লাজেন ব্রাদার্স (লুক হারপার এবং এরিক রোয়ান) তাদের স্ম্যাকডাউন ট্যাগ টিম চ্যাম্পিয়নশীপ টাইটেলটি টিম হেল নো (কেইন এবং ড্যানিয়েল ব্রায়ান) এর সাথে ডিফেন্ড করে। ম্যাচ শুরু হওয়ার আগে ব্যাকস্টেজে ব্লাজেন ব্রাদার্স কেইন এবং ড্যানিয়েল ব্রায়ান কে আক্রমণ করে। যার ফলে কেইন গোড়ালির ইঞ্জুরিতে পড়ে। ম্যাচ ড্যানিয়েল ব্রায়ান একা শুরু করে। ম্যাচের মাঝখানে কেইন আসে। এবং হারপার ও রোয়ান কে "Chockslam" দেয়। এরপর "Thombstone Piledriver" দিতে গেলে ব্লাজেন ব্রাদার্স তার পায়ে আঘাত করে। ফলে সে ম্যাচ চালিয়ে যেতে অক্ষম হয়। এরপর হারপার এবং রোয়ান ব্রিয়ান কে "Powerbomb/Diving Clothsline Combination" এর সাহায্যে ম্যাচ জিতে তাদের টাইটেল রিটেইন করে।
এরপর রোমান রেইন্স আর ববি লাশলি মুখোমুখি হয়। শেষের দিকে রেইন্স ল্যাশলি কে "Spear" দিতে গেলে ল্যাশলি তার নিজের "Spear" দিয়ে ম্যাচ জিতে যায়।
এরপরের ম্যাচে অ্যালেক্সা ব্লিস (সাথে মিকি জেমস) তার র ওমেন্স চ্যাম্পিয়নশীপ টাইটেলটি নিয়া জেক্স (সাথে নাটালিয়া) এর বিরুদ্ধে ডিফেন্ড করে একটি এক্সট্রিম রুলস ম্যাচে। ম্যাচের মাঝখানে রোন্ডা রাউসি (যে দর্শকদের মাঝে বসে ছিল) ব্লিস এবং জেমস কে আক্রমণ করে। জেমস তখন রাউসি কে কেন্ডো স্টিক দিয়ে মারে। এ সুযোগে ব্লিস জেক্স কে "Bliss DDT" দিয়ে ম্যাচ জিতে তার টাইটেল রিটেইন করে।
এরপরের ম্যাচে এজে স্টাইলস তার ডাব্লিউডাব্লিউই চ্যাম্পিয়নশীপ টাইটেলটি রুসেভ (সাথে এইডেন ইংলিশ) এর বিপক্ষে ডিফেন্ড করে। স্টাইলস "Calf Crusher" লক করলে ইংলিশ দড়ি রুসেভের সামনে টেনে দেয় এবং রুসেভ তা ধরে ফেললে সাবমিশন ব্রেক হয়ে যায়। স্টাইলস তখন ইংলিশ কে ধাওয়া করে রুসেভ তখন স্টাইলস কে "Overhead Belly To Belly Suplex" দেয়। রুসেভ স্টাইলস কে একটি "Machka Kick" দেয়। কিন্তু নিয়ারফল হয়। রুসেভ তখন স্টাইলস কে "Accolade" লক করে কিন্তু স্টাইলস দড়ি ধরে ফেলে। রুসেভ টার্নবাকলের ধাক্কা লেগে ব্যাথা পায় তখন স্টাইলস রুসেভ কে "Springboard 450 Splash" দেয় কিন্তু নিয়ারফল হয়। এরপর স্টাইলস ইংলিশকে "Sliding Dropkick" দেয়। এরপর আবার স্টাইলস রুসেভ কে "Phenomenal Forearm" দেয়। এবং রুসেভকে পিন করে ম্যাচ জিতে তার টাইটেল রিটেইন করে।
প্রধান ম্যাচ
মেইন ইভেন্টে ডল্ফ জিগলার (সাথে ড্রিউ ম্যাকেন্টায়ার) তার ইন্টারকন্টিনেন্টাল টাইটেলটি সেথ রলিন্স এর বিপক্ষে ৩০ মিনিট আয়রন ম্যান ম্যাচে ডিফেন্ড করে। এর আগে ইন্টারকন্টিনেন্টাল টাইটেল ২০০১ ব্যাকল্যাশ পিপিভিতে ডিফেন্ড করা হয়েছিল। পুরো ম্যাচ জুড়ে সেথ এবং ডল্ফ ৪-৪ স্কোর করতে সমর্থ হয় ৩০ মিনিটের মধ্যে। ৩০ মিনিটে ম্যাচ সমতায় না আসলে জেনারেল ম্যানেজার কার্ট অ্যাঙ্গেল আসে এবং ম্যাচ পুনরায় শুরু করতে বলে। তখন ডল্ফ "Zig-Zag" হিট করে ৫-৪ স্কোরে ম্যাচ জিতে তার টাইটেল রিটেইন করে।
র
এক্সট্রিম রুলসে জেনারেল ম্যানেজার কার্ট অ্যাঙ্গেল বলে যে ব্রক লেসনার যদি পরবর্তী র তে না আসে তাহলে তার ইউনিভার্সাল টাইটেলটি ছিনিয়ে নেয়া হবে। কিন্তু পরবর্তী র তে লেসনার অনুপস্থিত থাকে ফলে কার্ট অ্যাঙ্গেল তার টাইটেল নেয়ার ঘোষণা দিতে গেলে লেসনার এর উকিল পল হেইম্যান আসে এবং বলে যে তার টাইটেল ছিনিয়ে না নেওয়ার জন্য এবং সামারস্লামে লেসনার তার টাইটেল ডিফেন্ড করবে। রোমান এবং ল্যাশলি দুজনেই একটি ট্রিপল থ্রেট ম্যাচ খেলে আবার পরষ্পরে বিরুদ্ধে মুখোমুখি হয়। যেটিতে রোমান জিতে এবং ইউনিভার্সাল চ্যাম্পিয়নশীপের জন্য নাম্বার ওয়ান কন্টেনডার নির্বাচিত হয়।
রেটিং
রেসলিং বিশেষজ্ঞ এই ইভেন্টের ম্যাচগুলোকে রেটিং দিয়েছেন। ইভেন্টিতে সবচেয়ে বেশি রেটিং পাওয়া ম্যাচ ছিল এজে স্টাইলস আর রুসেভের ম্যাচটি। সে ম্যাচটিকে ৪★ দেয়। এছাড়াও রোমান এবং ববি লাশলির ম্যাচটিকে ৩.৫০★, বি-টিম এবং ডিলিটার্স অফ ওয়ার্ল্ড এর ম্যাচকে ২★, ফিন ব্যালর এবং ব্যারন করবিনের ম্যাচকে ২.২৫★, স্ম্যাকডাউন ওমেন্স চ্যাম্পিয়নশীপের জন্য হওয়া ম্যাচকে ১.২৫★, র ওমেন্স চ্যাম্পিয়নশীপ এর জন্য হওয়া ম্যাচকে ২.৫০★ দিয়েছে। ইভেন্টে জেফ হার্ডি এবং শিনসুকে নাকামুরার ম্যাচটি কোনে রেটিং পায়নি। এবং সে মেইন ইভেন্টকে ৩.২৫★ দিয়েছে।
জিপ (ফাইল ফরমেট)
জিপ (ZIP) অবচয়হীন ডাটা সঙ্কোচন সমর্থন করা একটি আর্কাইভ ফাইল ফরমেট। একটি জিপ ফাইল এক বা একাধিক সঙ্কোচিত ফাইল বা নির্দেশক ধারণ করতে পারে। জিপ ফাইল ফরমেট বিভিন্ন ধরনের সঙ্কোচন কলনধারা বা অ্যালগরিদম সমর্থন করে, তবে DEFLATE সবচেয়ে জনপ্রিয় কলনধারা। ফরমেটটি ১৯৮৯ সালে নির্মিত হয় এবং পাবলিক ডোমেইনে মুক্তি পায় ১৪ ফেব্রুয়ারি ১৯৮৯ তারিখে, ফিল কাটজ এটি মুক্তি দিন এবং এটাকে প্রথমবার থম হেন্ডারসনের আর্ক সঙ্কোচন ফরমেটের বিকল্প হিশেবে পিকেওয়ার ইনকর্পোরেটেড তাদের পিকেজিপ ইউটিলিটিতে প্রয়োগ করে। এ জিপ ফরমেটটি দ্রুত অনেকগুলো সফটওয়্যার ইউটিলি কর্তৃক সমর্থিত হওয়া শুরু করে। মাইক্রোসফট উইন্ডোজে ১৯৯৮ সাল থেকে মাইক্রোসফট কম্প্রেসড ফোল্ডার নামে তাদের ওএসে বিল্ট-ইন জিপ সমর্থন শুরু করে। ম্যাকওএস ১০.৩ থেকে অ্যাপল তাদের ওএসে বিল্ট-ইন জিপ সমর্থন শুরু করে। উইন্ডোজ ও ম্যাকওএস এক্সের সাথে সাথে, গ্নু লিনাক্সসহ, অন্য অনেক মুক্ত অপারেটিং সিস্টেমে এ সময়ের কাছাকাছিতেই জিপ সমর্থন শুরু হয়।
বহিঃসংযোগ
ফরমেট বিবরণী:
ল্য কে সাঁ-মিশেল এ নোত্র দাম
ল্য কে সাঁ-মিশেল এ নোত্র দাম (Le Quai Saint-Michel et Notre-Dame "সাঁ-মিশেল ঘাট ও নোত্র দাম গির্জা") ফরাসি চিত্রশিল্পী মাক্সিমিলিয়াঁ ল্যুসের আঁকা ১৯০১ সালের একটি তৈলচিত্র। ল্যুস ১৮৮৭ থেকে ১৮৯৭ সাল পর্যন্ত নব্য-অন্তর্মুদ্রাবাদ শিল্পকলা আন্দোলনের সাথে জড়িত ছিলেন। তিনি এই চিত্রটি আঁকার সময় তুলির পৃথক পৃথক মৃদু ছোঁয়ার মাধ্যমে রঙ প্রয়োগ করেন, যে কৌশলের নাম "বিভাজনবাদ" (Divisionism)। এই চিত্রকর্মটির নোত্র দাম দ্য পারি গির্জার উপরে শিল্পীর মোট দশটি চিত্রকর্মের সঙ্কলনের একটি। প্যারিসের শিল্পকলা জাদুঘর ম্যুজে দর্সে (Musée d'Orsay, "অর্সে জাদুঘর") ১৯৮১ সালে চিত্রকর্মটি সংগ্রহ করে এবং তখন থেকে আজ পর্যন্ত চিত্রটি সেখানেই সংরক্ষিত আছে। জাদুঘরটির দেওয়া তথ্য অনুযায়ী ল্যুস যখন ছবিটি আঁকেন, তখন তিনি নব্য-অন্তর্মুদ্রাবাদ ঘরানা পরিত্যাগ করে জনপ্রিয়বাদী ঘরানার ছবি আঁকায় মনোযোগ দিচ্ছিলেন।
তাইসির আল-জাসিম
তাইসির জাবের আল-জাসাম (تيسير جابر الجاسم, জন্ম: ২৫ জুলাই ১৯৮৪) হলেন সৌদি আরবের একজন ফুটবলার, যিনি বর্তমানে আল-আহলির হয়ে মধ্যমাঠের দায়িত্ব পালন করেন এবং আল-আহলি দলে অধিনায়কের দায়িত্বও পালন করেন। একই সাথে তিনি সৌদি আরবের হয়ে খেলেন।
২০০৬ সালে তার অভিষেকের পর থেকে, তাইসির আল-জাসিম জাতীয় দল এবং একই সাথে তার ক্লাবের স্কোয়াডে খেলা একজন নিয়মিত খেলোয়াড়ে পরিণত হন। তাইসির হচ্ছেন্নতাদ্র দলের জন্য একজন গুরুত্বপূর্ণ খেলোয়াড়। তিনি গত ১০ বছরে সৌদি আরবের হয়ে খেলা খেলোয়াড়দের মধ্যে একজন অন্যতম সেরা খেলোয়াড় হিসেবে পরিগণিত হন।
আল আহলি
২০০৭ সালে, তাইসির আল-জাসিম ইতিহাদ ফুটবল ক্লাবের বিরুদ্ধে ফাইনাল খেলায় গোল করার মাধ্যমে আল-আহলিকে সৌদি ফেডারেশন কাপ এবং সৌদি ক্রাউন প্রিন্স কাপ জয়লাভ করতে সাহায্য করেছিলেন। একই সাথে ২০০৮ সালে সৌদি আরবে অনুষ্ঠিত গালফ কাপে, তিনি এবং তার দল আল নাসরের বিরুদ্ধে জয়লাভের মাধ্যমে কাপটি জয়লাভ করেন। তিনি ২০১২ সালে অনুষ্ঠিত এএফসি চ্যাম্পিয়নস লিগের ফাইনাল খেলায় তার দলের জন্য সহায়ক ভুমিকা পালন করেছেন; একই সাথে তিনি তার দলকে ২০১১ এবং ২০১২ সালের কিংস কাপ অফ চ্যাম্পিয়নস জয়লাভ করতে সাহায্য করেছেন।
আল-ঘারাফাতে ধারে
২০০৭ সালে, তিনি আল-আহলি হতে আল-ঘারাফাতে ধারে চলে যান। সেখানে গিয়েও তিনি তার দলের জন্য গুরুত্বপূর্ণ ভুমিকা পালন করেন যার ফলে তার দল কাতার স্টারস লিগে রানার-আপ হয়। উক্ত ম্যাচে তিনি একটি গোল করেছিলেন। এছাড়াও তিনি এমির কাপে গুরুত্বপূর্ণ অবদান রেখেছেন। অতঃপর তিনি পুনরায় তার পুরানো দল আল আহলিতে ফিরে যান।
কাতার স্পোর্টস ক্লাবে ধারে
২০০৯ সালের এমির কাপে, আল-রাইয়ানের বিপক্ষে একটি গোল করেন, অতঃপর উক্ত ম্যাচটি পেনাল্টিতে গড়ায় এবং সেখানে তারা ৩–৩ (৪–২) গোলে হেরে উক্ত আসর থেকে বিদায় নেয়। অতঃপর উক্ত প্রতিযোগিতা শেষ করে তিনি পুনরায় আল-আহলিতে যোগদান করে।
খেলার ধরণ
তাইসির আল-জাসিমকে "বুদ্ধিমান", "কাল্পনিক", "টেকনিক্যালি প্রতিভাধর", "চমৎকার কাজে নীতিশাস্ত্রবান" হিসেবে বিশেষিত করা হয়। তার শক্তিসমূহ হলো: শুট করা, বিশেষ করে দূরবর্তী দুরত্ব থেকে শুট করা, ড্রিবল করা, এবং পাস দেওয়া। তিনি মধ্য মাঠের প্রায় সকল স্থানে খেলার জন্য উৎকৃষ্ট কিন্তু তিনি লক্ষণীয়ভাবে হচ্ছেন একজন আক্রমণাত্বক মিডফিল্ডার, উইঙ্গার, এবং একজন মধ্য মিডফিল্ডার।
মেদিনীমন্ডল ইউনিয়ন
মেদিনীমন্ডল ইউনিয়ন বাংলাদেশের মুন্সীগঞ্জ জেলার অন্তর্গত লৌহজং উপজেলার একটি ইউনিয়ন।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী মেদিনীমন্ডল ইউনিয়নের মোট জনসংখ্যা ২৪৪০৬ জন। এদের মধ্যে ১২১৭০ জন পুরুষ এবং ১২২৩৬ জন মহিলা।
শিক্ষা
শিক্ষার হার - ৫৬.৩৯ %
প্রাথমিক বিদ্যালয় - ৩ টি
আরও দেখুন
মাওয়া রেলওয়ে স্টেশন
বাংলাদেশ সেনাবাহিনী বিজ্ঞান ও প্রযুক্তি বিশ্ববিদ্যালয়
বাংলাদেশ সামরিক বিজ্ঞান ও প্রযুক্তি বিশ্ববিদ্যালয় (বিএইউএসটি) নিয়মানুবর্তিতা, জ্ঞান ও নৈতিকতা এই মূলমন্ত্রে উজ্জীবিত বাংলাদেশ সেনাবাহিনী কর্তৃক পরিচালিত একটি বেসরকারি বিশ্ববিদ্যালয়। এটি নীলফামারী জেলার সৈয়দপুর সেনানিবাসে অবস্থিত।
অবস্থান
প্রধান ক্যাম্পাস সৈয়দপুরে অবস্থিত। সৈয়দপুর বাংলাদেশের নীলফামারী জেলার একটি শহর। সৈয়দপুর বিমানবন্দর বিশ্ববিদ্যালয় ক্যাম্পাসের খুব কাছাকাছি অবস্থিত।
ইতিহাস
বাংলাদেশ সেনাবাহিনী বিজ্ঞান ও প্রযুক্তি বিশ্ববিদ্যালয় বাংলাদেশ সেনাবাহিনী কর্তৃক পরিচালিত তিনটি বেসরকারি বিশ্ববিদ্যালয়ের মধ্যে অন্যতম যেটি ২০১৫ সালের ১২ই ফেব্রুয়ারি মাননীয় প্রধানমন্ত্রী শেখ হাসিনা কর্তৃক স্বীকৃতি লাভ করে। ২০১৫ সালের ১৫ই ফেব্রুয়ারি বাংলাদেশ সেনাবাহিনীর ঊর্ধ্বতন কর্মকর্তাগণের উপস্থিতিতে সাবেক সংস্কৃতি মন্ত্রী আসাদুজ্জামান নূর এর উদ্বোধন করেন।
শিক্ষার্থীদের পোশাক
প্রতিটি শিক্ষার্থীর জন্য বিশ্ববিদ্যালয়ের কর্তৃপক্ষ থেকে নির্ধারিত পরিচয়পত্র ও পোশাক পরা বাধ্যতামূলক।
ছাত্রাবাস
ছাত্র-ছাত্রীদের জন্য পৃথক পৃথক আবাসস্থল রয়েছে। সকল বিভাগের সিনিয়র শিক্ষকদের মধ্যে থেকে একজন প্রভোস্ট নিয়োগ করা হয় যিনি ছাত্রাবাস প্রধানের দায়িত্ব পালন করেন।
আব্বাস উদ্দিন ছাত্রাবাস
বাংলাদেশের বিখ্যাত লোকসংগীত শিল্পী আব্বাসউদ্দীন আহমদ এর নামে এই ছাত্রাবাসের নামকরণ করা হয়। ৫ তলাবিশিষ্ট এই ভবনের ছাত্র ধারণক্ষমতা ৫৫০ জন। ছাত্রাবাসের তত্ত্বাবধানের জন্য ২০ জন কর্মকর্তা নিয়োজিত আছেন। নিরাপত্তার জন্য দেশের অন্যান্য ছাত্রাবাসের তুলনায় এই ছাত্রাবাস সুপরিচিত। অত্যাধুনিক সুবিধাসহ ছাত্রদের জন্য ২৪ঘণ্টা বিদ্যুৎ, ২৪/৭ ইটারনেট সেবা, জিমনেসিয়াম এবং খেলাধুলার ব্যবস্থা রয়েছে। প্রতি বছর নভেম্বর মাসে ছাত্রাবাসে বার্ষিক সান্ধ্যভোজের আয়োজন করা হয়।
তারামন বিবি ছাত্রীনিবাস
বাংলাদেশের স্বাধীনতা যুদ্ধে বীর প্রতীক প্রাপ্ত তারামন বিবির নামে এই ছাত্রীনিবাসের নামকরণ করা হয়েছে। দ্বিতল এই ভবনের ছাত্রী ধারণ ক্ষমতা ৩০০ জন। ছাত্রীনিবাসের তত্ত্বাবধানের জন্য ২০ জন কর্মকর্তা নিয়যিত আছেন। নিরাপত্তার জন্য দেশের অন্যান্য  ছাত্রীনিবাসের তুলনায় এই ছাত্রীনিবাসের সুপরিচিত।
অশোকতরু বন্দ্যোপাধ্যায়
অশোকতরু বন্দ্যোপাধ্যায় (১৪ অক্টোবর ১৯৩০ - ১৩ ডিসেম্বর ১৯৯৩) একজন ভারতীয় বাঙালি রবীন্দ্রসংগীত শিল্পী। কলকাতার একটি ব্রাহ্ম পরিবারে তার জন্ম হয়। তার পিতার নাম শম্ভ‌ুনাথ বন্দ্যোপাধ্যায় এবং মাতা সুলেখা। তার পিতামাতা দুজনেই শান্তিনিকেতনে পড়াশোনা করেছিলেন।
অশোকতরু বন্দ্যোপাধ্যায়ের শাস্ত্রীয় সঙ্গীত শিক্ষা শুরু হয় রবীন্দ্রলাল রায়ের কাছে। ১৯৪৪ খ্রিষ্টাব্দ থেকে পাঁচবছর তিনি শান্তিনিকেতনের সঙ্গীত ভবনের ছাত্র ছিলেন। এই সময়ে তিনি শৈলজারঞ্জন মজুমদারের কাছে সঙ্গীত শিক্ষা করেছিলেন। তিনি গান ছাড়াও অভিনয় এবং রবীন্দ্র নৃত্যেও পারদর্শী ছিলেন। সুরেশচন্দ্র চক্রবর্তীর কাছেও তিনি শাস্ত্রীয় সঙ্গীত শিখেছিলেন।
১৯৪৮ খ্রিষ্টাব্দ থেকে তিনি বেতারে গান গাইতে আরম্ভ করেন। ছয়ের দশকে তিনিই প্রথম রবীন্দ্রসংগীতের একক অনুষ্ঠান করেন। বিভিন্ন কোম্পানিতে তার তিনশোরও বেশি গান রেকর্ড করা আছে।
সঙ্গীত শিক্ষক হিসাবেও তিনি বিখ্যাত ছিলেন। প্রখ্যাত রবীন্দ্র সঙ্গীত শিল্পীঅর্ঘ্য সেন প্রথম দিকে অল্প কিছু দিন তার কাছে সঙ্গীত শেখেন। দক্ষিণী, গীতবিতান, জামশেদপুরের টেগোর সোসাইটি প্রভৃতি প্রতিষ্ঠানে শিক্ষকতা করেছেন। তিনি সাংস্কৃতিক সংস্থা শ্রুতি প্রতিষ্ঠা করেন । ব্রাহ্ম পরিবারের সন্তান হওয়ার জন্য তিনি ব্রহ্মসঙ্গীতেও পারদর্শী ছিলেন।
সারায়েভো রমজান উৎসব
সারায়েভো রমজান উৎসব হল বসনিয়া ও হার্জেগোভিনার সারায়েভোতে অনুষ্ঠিত একটি বার্ষিক ধর্মীয় ও সাংস্কৃতিক উৎসব, যেটি ইসলামী পবিত্র রমজান মাসে অনুষ্ঠিত হয়। এই উৎসবটি রমজান মাসে উদ্‌যাপন করার জন্য অনুষ্ঠিত হয়। ইউরোপীয় ইউনিয়নের ফিনিক্স-ভবিষ্যতের জন্য সংস্কৃতি প্রকল্পের সহযোগিতায় সারায়েভো নেভিগেটর ফাউন্ডেশন এবং জোন অফ ইম্প্রোভড বিজনেস (জেডআপ) বায়ারিয়াজা ২০১৪ সালে এই উৎসবটি শুরু করেছে। এই উৎসবটি সারায়েভোর ওরিয়েন্টাল ইনস্টিটিউট দ্বারা অনুমোদিত। এই উৎসবের লক্ষ্য হল ইসলামী শিল্প ও সংস্কৃতি উপস্থাপনের মাধ্যমে আন্তঃ-ধর্মীয় সংলাপের সৃষ্টি এবং বিশ্বাস দলগুলোর মধ্যে শান্তি, পুনর্মিলন এবং সংহতি প্রচার।
উৎসবের ধরন
এই উৎসবটি পুরো রমজান মাসব্যাপী জুড়ে অসংখ্য কর্মসূচির সমন্বয়ে পুরো শহর জুড়ে অনুষ্ঠিত হয়। এই মাসে প্রতিদিন সন্ধার সময় যুতা তাবিয়া দুর্গে উন্মুক্ত ইফতারের আয়োজন করা হয়, যা মুসলমান এবং অমুসলমান সকলের জন্য উন্মুক্ত থাকে। গাজী হুসরেভ-বেগ গ্রন্থাগারে ক্যালিগ্রাফি, চিত্রকর্ম, মৃৎশিল্প এবং মার্কেট সহ ইসলামী শিল্পের প্রদর্শনী অনুষ্ঠিত হয়, এখানে খ্যাতিমান ইসলামী কবিতা পাঠেরও আয়োজন করা হয়। এই উৎসবের অসংখ্য কর্মসূচির মধ্যে একটি হচ্ছে ইসলামী শিল্প সম্পর্কিত বই প্রকাশকদের নিয়ে বাণিজ্য মেলার আয়োজন। এই উৎসব চলাকালীন গাজী হুসরেভ-বেগ গ্রন্থাগার এবং গাজী হুসরেভ-বেগ মাদ্রাসায় ইসলামী ধর্মতত্ত্ব, সংস্কৃতি ও শিল্প বিষয়ক ইন্টারেক্টিভ বক্তৃতা, সভা আলোচনা এবং প্রশ্নোত্তর পর্বের আয়োজন করা হয়। উক্ত স্থানে উপস্থিত হওয়া প্রভাষক এবং বক্তাদের প্রধান মুফতি হুসেইন কাভাজোভিয়, ইসলামী শিল্প ইতিহাসবিদ সাবিহা আল খেমির, জার্মান প্রাচ্যবিদ স্টিফান ওয়েবার অন্যতম। এছাড়া বিভিন্ন ইসলামী বাদ্যযন্ত্র শৈলীর সঙ্গীত আয়োজন যেমন নাশিদ, অথবা প্রথাগত উৎসব সারায়েভো জাতীয় থিয়েটারে অনুষ্ঠিত হয়। উৎসবের উদ্বোধন ও সমাপনী অনুষ্ঠান যুতা তাবিয়া দুর্গে অনুষ্ঠিত হয়।
গোয়েন্দা গোগোল
গোয়েন্দা গোগোল একটি বাংলা রহস্যকাহিনি মূলক চলচ্চিত্র। এটি অরিন্দম দে'র পরিচালনায় সাহিত্যিক সমরেশ বসু র লেখা জনপ্রিয় গোয়েন্দা চরিত্র গোগোল এর কাহিনি সোনালী পাড়ের রহস্য অনুসারে নির্মিত ও ঈশানী ফিল্মসের প্রযোজনায় ২৪ মে ২০১৩ সালে প্রকাশিত হয়।
কাহিনি
পুরীর সমুদ্রের ধারে একটি পরিত্যক্ত বাড়ীতে একটি পরিবার ঢোকার পরে তারা নিখোঁজ হয়ে যায়। এর কিছুকাল পরে গোগোল তার মা ও বাবার সাথে ছুটিতে পুরী বেড়াতে আসে। সে রহস্যময় বাড়ীটার কথা জানতে পেরে দুরন্ত কৌতুহলে বাড়ীটিতে ঢুকতে যায়। এমন সময় একজন আগন্তুক এসে তাকে নিবৃত্ত করেন। তার নাম নীল সেনাপতি, পেশায় অধ্যাপক বলে পরিচয় দেন তিনি। গোগোল অনেক কিছু জেনে ফেলেছে এই আশংকায় তাকে অপরাধীরা অপহরণ করে ও আটকে রাখে সেই হানাবাড়ীর ভেতর। গোগোল অনেক চেষ্টার পর তাদের ফাকি দিয়ে পালায়। রাস্তায় নৈহাটির বিখ্যাত গোয়েন্দা অশোক ঠাকুর তাকে জানান তিনিও এই অপরাধচক্রকে ধরতে চাইছেন। ওই বাড়ীর ভেতরে কোকেন আর হিরে পাচারকারীরা আস্তানা, তারা ওখানে কেউ গেলেই তাদের খুন করে। তদন্তের কাজে গোগোল শোক ঠাকুরকে সাহায্য করে।
পেরুম্বাভুর
পেরুম্বাভুর (Perumbavoor) ভারতের কেরালা রাজ্যের এর্নাকুলাম জেলার একটি শহর ও পৌরসভা এলাকা।
জনসংখ্যার উপাত্ত
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে পেরুম্বৱূর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
আফগানিস্তানে যুদ্ধ
আফগানিস্তান যুদ্ধকে, আফগান যুদ্ধ, বা আফগান গৃহযুদ্ধ উল্লেখ করা যেতে পারে:
মালাউইতে ইসলাম
ডান|থাম্ব|189x189পিক্সেল| জম্বার একটি [[মসজিদ]] মালাউইতে ইসলাম খ্রিস্টধর্মের পরে দ্বিতীয় বৃহত্তম ধর্ম। মালাউই মুসলিমদের প্রায় সবাই সুন্নি ইসলাম মেনে চলে। যদিও মূল্যায়ন করা কঠিন, সিআইএ ফ্যাক্টবুক অনুসারে, ২০০৮ সালে দেশের জনসংখ্যার প্রায় ১২.৮% মুসলমান ছিল; দেশের মুসলিম সংগঠনগুলো এই ধরনের নিম্ন সংখ্যা প্রত্যাখ্যান করেছে, যারা ২০-২৫% সংখ্যা দাবি করে (যা খ্রীষ্টান মিশনারিদের দ্বারা "ইচ্ছাকৃত চিন্তাভাবনা" হিসাবে বর্ণনা করা হয়)। সর্বশেষ আদমশুমারি (২০১৮) অনুযায়ী, মুসলমানরা দেশের জনসংখ্যার ১৩.৮% (২,৪২৬,৭৫৪) ।  পেনসিলভানিয়া বিশ্ববিদ্যালয় দ্বারা পরিচালিত মালাউই ধর্ম প্রকল্প অনুসারে, ২০১০ সালে জনসংখ্যার প্রায় ২৫.৬% মুসলিম ছিল, বেশিরভাগ দক্ষিণ অঞ্চলে কেন্দ্রীভূত ছিল।
ইতিহাস
ইসলাম আরব এবং সোয়াহিলি ব্যবসায়ীদের সাথে মালাউইতে পৌঁছেছে যারা ১৫ শতক থেকে শুরু করে হাতির দাঁত, সোনা এবং পরে ক্রীতদাসদের ব্যবসা করত। এটাও যুক্তি যুক্ত করা হয় যে ইসলাম প্রথম মালাউইতে কিলওয়া সালতানাতের ব্যবসায়ীদের মাধ্যমে এসেছিল। দুই মুসলিম শিক্ষক শায়কস আব্দাল্লাহ মকওয়ান্ডা এবং সাবিতি নাগাউনজেও ইসলামের বিস্তারে গুরুত্বপূর্ণ ভূমিকা পালন করেন। দুই মুসলিম শিক্ষক শায়কস আব্দাল্লাহ মকওয়ান্ডা এবং সাবিতি নাগাউনজেও ইসলামের বিস্তারে গুরুত্বপূর্ণ ভূমিকা পালন করেন। ইউনেস্কোর মতে, প্রথম মসজিদটি তৈরি করেছিলেন সোয়াহিলি-আরব হাতির দাঁত ব্যবসায়ীরা।
ইয়াও ঊনবিংশ শতাব্দীতে ইসলাম ধর্ম গ্রহণ করে, যা মালাউইর বৃহত্তম মুসলিম গোষ্ঠী নিয়ে গঠিত।
তালাত পাশা
মুহাম্মদ তালাত পাশা (محمد طلعت پاشا, Mehmed Talât Pasha, ১৮৭৪ – ১৫ মার্চ ১৯২১) (শুধু তালাত পাশা বলেও পরিচিত) ছিলেন তিন পাশা নামে অবিহিত ব্যক্তিত্রয়ের অন্যতম। প্রথম বিশ্বযুদ্ধের সময় তারা তিনজন উসমানীয় সাম্রাজ্যকে কার্যত শাসন করতেন।
মালাউইতে ইসলাম
ইতিহাস
১৯৭০-এর দশকে মালাউইর মুসলমানদের পাশাপাশি সারা বিশ্বের মুসলমানদের মধ্যে ইসলামিক পুনরুজ্জীবন শুরু হয়। সম্প্রতি, মুসলিম দলগুলো মালাউইতে মিশনারি কাজে নিয়োজিত হয়েছে। এর বেশিরভাগই কুয়েত ভিত্তিক আফ্রিকান মুসলিম এজেন্সি দ্বারা সঞ্চালিত হয়। কুয়েতের পৃষ্ঠপোষকতায় এএমএ মালাউইর অন্যতম দাতরিক ভাষা চিচেভা (সিনিয়াঞ্জা) ভাষায় কুরআন অনুবাদ করেছে এবং দেশের অন্যান্য মিশনারি কাজে নিয়োজিত রয়েছে। মনে করা হচ্ছে দেশে প্রায় ৮০০ টি জুমার মসজিদ রয়েছে, যেখানে প্রায় প্রতিটি শহরে কমপক্ষে একটি বা দুটি মসজিদ পাওয়া যাবে। এছাড়াও বেশ কয়েকটি ইসলামিক স্কুল এবং রেডিও ইসলাম নামে একটি সম্প্রচার কেন্দ্র রয়েছে। মূলত সৌদি আরব এবং কুয়েতের অর্থায়নে ব্ল্যান্টিরের বাইরে এমপেম্বাতে একটি প্রধান মুসলিম শিক্ষা কেন্দ্র বিদ্যমান।
তালাত পাশা
১৯০৮ খ্রিষ্টাব্দে এদির্নে‌র ডেপুটি হওয়ার মাধ্যমে উসমানীয় রাজনীতিতে তার অভিষেক হয়। এরপর তিনি অভ্যন্তরীণ মন্ত্রী ও পরবর্তীকালে ১৯১৭ খ্রিষ্টাব্দে উজিরে আজম হন। ১৯১৮ তে তিনি আনোয়ার পাশা ও জামাল পাশার সাথে পালিয়ে যান। ১৯২১ খ্রিষ্টাব্দে বার্লিনে আর্মেনীয় গণহত্যা থেকে বেঁচে যাওয়া সোগোমন টেহলিরিয়ান নামক ব্যক্তি তাকে হত্যা করে।
মালাউইতে ইসলাম
জনসংখ্যা
মালাউইতে প্রচুর সংখ্যক মুসলমান ইয়াও জনগোষ্ঠীর, যাদেরকে "দেশে ইসলামের সবচেয়ে গুরুত্বপূর্ণ উৎস" হিসেবে বর্ণনা করা হয়। এমনকি তাদের ইসলাম গ্রহণের পূর্বে, অনেক ইয়াও প্রধানরা সোয়াহিলি মুসলমানদের লেখক এবং উপদেষ্টা হিসেবে ব্যবহার করতেন। সোয়াহিলি-আরবদের সাথে তাদের শক্তিশালী বাণিজ্যিক যোগাযোগের ফলস্বরূপ, অনেক ইয়াও ইসলাম গ্রহণ করে এবং দুটি গ্রুপ প্রায়ই আন্তঃবিবাহ করে। ইয়াও মালাউই হ্রদের দক্ষিণ ও পূর্বে বৃহত্তম সংখ্যাগরিষ্ঠতা রয়েছে। অন্যান্য দলের মধ্যে মুসলমানদেরও পাওয়া যায়, যেমন লেকসাইড চিওয়া জনগণ এবং ভারতীয় এবং অন্যান্য এশিয়ান মালাউইয়ান। দেশের মুসলমানদের "সোচ্চার এবং শক্তিশালী সম্প্রদায়" হিসেবে বর্ণনা করা হয়েছে।
তালাত পাশা
অভ্যন্তরীণ মন্ত্রী থাকার সময় তালাত পাশা ১৯১৫ খ্রিষ্টাব্দের ২৪ এপ্রিল কনস্টান্টিনোপলের আর্মেনীয় নেতাদের গ্রেপ্তারের আদেশ দেন  এবং সাময়িক স্থানান্তর আইনের অনুরোধ করে। এর ফলে সাম্রাজ্যের ব্যাপক সংখ্যক আর্মেনীয় নাগরিকের মৃত্যু হয়।
মালাউইতে ইসলাম
উল্লেখযোগ্য মুসলমান
মালাউইর একজন গুরুত্বপূর্ণ মুসলিম হলেন বাকিলি মুমুজি, যিনি ১৯৯৪ থেকে ২০০৪ সাল পর্যন্ত মালাউইর প্রথম (এবং একমাত্র) স্বাধীনভাবে নির্বাচিত রাষ্ট্রপতি।
তালাত পাশা
প্রাথমিক জীবন
২১ বছর বয়সে তিনি তার এক ঊর্ধ্বতন প্রধান শিক্ষকের মেয়ের সাথে প্রেমের সম্পর্কে জড়িয়ে পড়েন। একটি টেলিগ্রাম পাঠানোর সময় তিনি ধরা পড়েন। এতে লেখা ছিল, “সব কিছু ঠিকভাবে চলছে। আমি শীঘ্রই আমার গন্তব্যে পৌছাবো।“ ১৮৯৩ এ পোস্ট অফিসের তার বন্ধুসহ তিনি দাপ্তরিক টেলিগ্রাফের ক্ষতি করার দায়ে অভিযুক্ত হন এবং তাদের গ্রেপ্তার করা হয়। তিনি দাবি করেন যে বার্তাটি তার বান্ধবীর প্রশ্নের উত্তরে ছিল। এরপর তাকে রক্ষা করতে তার বান্ধবী এগিয়ে আসে। তাকে দুই বছরের কারাদন্ড দেয়া হয়। পরে ক্ষমা করা হলেও তাকে সেলোনিকায় পোস্টাল কেরানি হিসেবে নির্বাসন দেয়া হয়।
পরবর্তীতে তিনি হায়রিয়া হানিম (পরবর্তীতে হায়রিয়া তালাত বাফরালি বলে পরিচিত পান) নামক আইওনিনার জনৈক মেয়েকে বিয়ে করেন।
১৮৯৮ থেকে ১৯০৮ এর মধ্যে তিনি সেলোনিকা পোস্ট অফিসের পোস্টম্যান হিসেবে কাজ করেন। দশ বছর চাকরি করার পর তিনি এর প্রধান হন।
তরুণ তুর্কি বিপ্লব
১৯০৮ এ তরুণ তুর্কি আন্দোলনের নিউক্লিয়াস কমিটি অব ইউনিয়ন এন্ড প্রগ্রেস থেকে তার সদস্যপদ বাতিল করা হয়। তবে ১৯০৮ এ বিপ্লবের পর তিনি অটোমান সংসদে এদির্নের ডেপুটি হন এবং ১৯০৯ এর জুলাইয় মাসে তাকে অভ্যন্তরীণ বিষয়ক মন্ত্রী নিযুক্ত করা হয়। তিনি ডাক মন্ত্রী এবং এরপর ১৯১২ তে সিইউপির সেক্রেটারি জেনারেল হন।
মাভাহ
মাভাহ (দিভেহি : މާވަށް) লামু প্রবালপ্রাচীরের একটি জন অধ্যুষিত মিশ'আল দ্বীপ।
তালাত পাশা
আর্মেনীয় গণহত্যা
তালাত পাশা ১৯১৫ এর ২৪ এপ্রিল উসমানীয় সাম্রাজ্যের ভেতরে সকল আর্মেনীয় রাজনৈতিক সংগঠন বন্ধ ও এর সাথে সংশ্লিষ্ট সকল আরমেনীয়কে গ্রেপ্তারের নির্দেশ দেন। তিনি অভিযোগ করেন যে এগুলো সাম্রাজ্যের বাইরে থেকে নিয়ন্ত্রণ হচ্ছিল এবং রুশদের সাহায্য করছিল। ২৪/২৫ এপ্রিল রাতে ইস্তানবুলের প্রায় ২৫০ থেকে ২৭০ জন আর্মেনীয় নেতাকে গ্রেপ্তার করা হয়। এদের মধ্যে রাজনীতিবিদ,যাজক,চিকিৎসক, লেখক, সাংবাদিক, আইনজীবী ও শিক্ষক। কয়েক সপ্তাহ পূর্বে ভান ভিলায়েতে আর্মেনীয় বেসামরিক লোকদের হত্যা শুরু হলেও এই গণগ্রেপ্তার অনেকের মতানুযায়ী আর্মেনীয় গণহত্যার সূচনা ধরা হয়।
মাভাহ
ভূগোল
দ্বীপটি দেশের রাজধানী মালে থেকে দক্ষিণে অবস্থিত।
রবার্ট ডাউনি সিনিয়র
রবার্ট জন ডাউনি সিনিয়র (Robert John Downey Sr.) ২৪ জুন ১৯৩৬ – ৬ জুলাই ২০২১) একজন মার্কিন অভিনেতা, পরিচালক, প্রযোজক, লেখক ও চিত্রগ্রাহক ছিলেন। তিনি বিখ্যাত অভিনেতা রবার্ট ডাউনি জুনিয়র এর পিতা। তিনি গুপ্ত চলচ্চিত্রকার হিসাবে বেশি পরিচিত ছিলেন।
তালাত পাশা
আর্মেনীয় গণহত্যা
"'I have accomplished more toward solving the Armenian problem in three months than Abdulhamid II accomplished in thirty years!'"
রবার্ট ডাউনি সিনিয়র
ব্যক্তিগত জীবন
ডাউনি নিউ ইয়র্ক সিটিতে জন্মগ্রহণ করেন, রবার্ট ডাউনি সিনিয়র এর মা 'এলিজাবেথ' (বিবাহ ম্যাকলাফলিন) একজন মডেল, তিনি রেস্তোরাঁ পরিচালনার দায়িত্ব পালন করতেন। তার পৈতৃক মা-বাবা লিথুয়েনীয ইহুদী ছিলেন, ন্যদিকে তার মা আইরিশ বংশদ্ভুত ছিলেন।  ডাউনি জন্মগ্রহণ করেন রবার্ট ইলিয়াস নামে; কিন্তু সে তার সৎ বাবা 'জেমস ডাউনি' নাম অনুযায়ী তার শেষের নাম পরিবর্তন করে ডাউনি রাখেন, তিনি মার্কিন যুক্তরাষ্ট্রের সেনাবাহিনী পক্ষভুক্ত করতে চেয়েছিল কিন্তু তার বয়স কম ছিল বলে আর হয়নি।
তালাত পাশা
আর্মেনীয় গণহত্যা
তুর্কি নারীবাদী হালিদ এদিপ তার স্মৃতিকথায় লিখেছেন:
"'There are two factors which lead man to the extermination of his kind: the principles advocated by the idealists, and the material interest which the consequences of doing so afford certain classes. The idealists are the more dangerous, for one is obliged to respect them even if one cannot agree with them. Talaat was of that kind. I saw Talaat very rarely after the Armenian deportations. I remember well one day when he nearly lost his temper in discussing the question and said in a severe tone: 'Look here, Halide Hanım. I have a heart as good as yours, and it keeps me awake at night to think of human suffering. But that is a personal thing, and I am here on this earth to think of my people and not of my sensibilities. If a Macedonian or Armenian leader gets the chance and the excuse he never neglects it. There was an equal number of Turks and Muslims massacred during the Balkan war, yet the world kept a criminal silence. I have the conviction that as long as a nation does the best for its own interests, and succeeds, the world admires it and thinks it moral. I am ready to die for what I have done, and I know I shall die for it.'"
উজিরে আজম, ১৯১৭-১৯১৮
১৯১৭ খ্রিষ্টাব্দে তালাত পাশা উজিরে আজম হন। এটি প্রধানমন্ত্রীর সমমর্যাদার পদ ছিল। তবে তিনি উসমানীয় সাম্রাজ্যের ভাগ্য বিপর্যয় রোধ করতে পারেননি।
পরবর্তী বছর জেরুজালেম ও বাগদাদ সাম্রাজ্যের হাতছাড়া হয়ে যায়। ১৯১৮ এর ২৫ এপ্রিল কারসের পতন বার্লিন চুক্তি (১৮৭৮) অনুযায়ী রাশিয়ার সর্বশেষ বিজয়কে ঘুরিয়ে দেয় এবং উসমানীয়রা ১৮৭৭ এর সীমানা ধরে রাখতে সক্ষম হয়। অক্টোবরে ব্রিটিশরা উসমানীয়দের দুইটি বাহিনীকে ধ্বংস করে দেয় এবং যুদ্ধবিরতির (৩০ অক্টোবর ১৯১৮) ফলে উসমানীয় সেনারা ট্রান্সককেশিয়া ছেড়ে দেয়। পরাজয় নিশ্চিত হলে ১৪ অক্টোবর ১৯১৮ তে তালাত পদত্যাগ করেন।
পলায়ন, ১৯১৯-১৯২১
তালাত পাশা রাজধানী ছেড়ে ৩ নভেম্বর ১৯১৮ জার্মান সাবমেরিন করে বার্লিন চলে যান। এর এক সপ্তাহ পর যুদ্ধবিরতি স্বাক্ষর হয়।
তালাত পাশার দেশত্যাগে জনগণের মধ্যে চাঞ্চল্য সৃষ্টি হয়। তালাত পাশা সাহসী ও দেশপ্রেমিক বলে পরিচিত ছিলেন এবং স্বেচ্ছায় নিজের কাজের ফলাফলের সম্মুখীন হওয়ার মত ব্যক্তি ছিলেন। কনস্টান্টিনোপল অধিকারের পর ইজ্জত পাশা পদত্যাগ করেন। গোল্ডেন হর্নে ব্রিটিশ জাহাজ প্রবেশের দিন তৌফিক পাশা উজিরে আজমের দায়িত্ব নেন। তিনি ১৯১৯ এর ৪ মার্চ পর্যন্ত দায়িত্ব পালন করেন। এরপর ফরিদ পাশা তার স্থলাভিষিক্ত হন যার প্রথম আদেশ ছিল কমিটি অব ইউনিয়ন এন্ড প্রোগ্রেসের নেতাদের গ্রেপ্তার করা।
তুর্কি সামরিক আদালত, ১৯১৯-১৯২০
মিত্রশক্তি কনস্টান্টিনোপল অধিকার করার পর ব্রিটিশরা ১৯১৪ থেকে ১৯১৮ এর মধ্যে দায়িত্বশীল ব্যক্তিদের বিচারের জন্য চাপ দিতে থাকে। অভিযোগের মধ্যে আর্মেনীয় গণহত্যাও অন্তর্ভুক্ত ছিল। ধরা পড়া ব্যক্তিদের বেকিরাগা ডিভিশনে গ্রেপ্তার করে রাখা হয় এবং পরে মাল্টায় নির্বাসন দেয়া হয়। প্রথম বিশ্বযুদ্ধে সাম্রাজ্যের প্রবেশের কারণে কমিটি অব ইউনিয়ন এন্ড প্রোগ্রেসকে শাস্তি দেয়ার জন্য সুলতান ষষ্ঠ মুহাম্মদ সামরিক আদালত গঠন করেন। প্রশাসনের সর্বোচ্চ স্থানে থাকা পাশারা, যারা আর্মেনীয় গণহত্যার জন্য মৃত্যুদন্ড তালিকার সর্বাগ্রে ছিলেন, তারা বিদেশ চলে যাওয়ায় তাদের অনুপস্থিতিতে বিচারের ব্যবস্থা রাখা হয়।
ব্রিটিশরা তালাত পাশাকে ছেড়ে না দিতে বদ্ধপরিকর ছিল। গোয়েন্দা রিপোর্ট থেকে তারা জানতে পারে যে তিনি জার্মানি চলে গেছে। ব্রিটিশ হাই কমিশনার দামাত ফেরিত পাশাকে চাপ প্রয়োগ করেন এবং তাকে জার্মানির কাছ থেকে উসমানীয় সাম্রাজ্যে ফিরিয়ে আনার দাবি জানান। স্যার এন্ড্রু রায়ানের ব্যক্তিগত প্রচেষ্টার ফলশ্রুতিতে জার্মানি উত্তর দেয় যে যদি এই ব্যক্তিদের দোষী প্রমাণিত হওয়ার কাগজপত্র দেখাতে সক্ষম হয় তবে তারা সাহায্য করতে ইচ্ছুক। তারা এও যোগ করে যে এই ব্যক্তিদের জার্মানিতে অবস্থান নিশ্চিত না।
অবরে হার্বা‌র্ট‌ের সাক্ষাতকার, ১৯২১
তিনি তার সর্বশেষ সরকারি সাক্ষাতকার দেন ব্রিটিশ গোয়েন্দা অবরে হার্বার্টের কাছে। নিহত হওয়ার নয়দিন পূর্বে এই সাক্ষাৎকার অনুষ্ঠিত হয়। জার্মানির একটি ছোট শহরে ধারাবাহিক বৈঠকের সময় এই সাক্ষাৎকার অনুষ্ঠিত হয়। এতে তিনি বিগত দশ বছরের উসমানীয় সাম্রাজ্যের নীতিমালা ব্যাখ্যার সুযোগ পান।
এই সাক্ষাতকারের মাধ্যমে গোয়েন্দারা নিশ্চিত হয় যে তালাত পাশা মুসলিম দেশগুলোর কাছ থেকে মিত্রশক্তির বিপক্ষে সাহায্য আশা করছেন এবং তিনি শীঘ্রই আঙ্কারায় আশ্রয় নেবেন। অধিকন্তু তিনি সাবধান করে দেন যে তুরস্কের জন্য সহায়ক শান্তিচুক্তি স্বাক্ষর না করলে তিনি ইংল্যান্ডের বিরুদ্ধে প্যান টার্কিজম ও প্যান ইসলামিজম আন্দোলনকে সক্রিয় করে তুলবেন।
সাক্ষাতকারের সময় তিনি বেশ কয়েকবার বলেন যে সিইউপি সবসময় ব্রিটিশদের বন্ধুত্ব ও পরামর্শ চেয়েছে; কিন্তু ব্রিটিশরা এসময় কোনো সাহায্য দিতে সম্মত ছিল না।
হত্যাকাণ্ড, ১৯২১
পরিস্থিতি উদ্‌ঘাটন করতে ব্রিটিশরা উসমানীয়দের প্রতিপক্ষ সোভিয়েত ইউনিয়নের সাথে যোগাযোগ স্থাপন করে। তালাত পাশার পরিকল্পনা ব্রিটিশদের মত রুশদেরকেও শঙ্কিত করে তোলে। দুই পক্ষের গোয়েন্দারা সহযোগিতার হাত বাড়ায় এবং তালাত পাশার মৃত্যুর ব্যাপারে একমত হয়। তার শারীরিক বর্ণনা ও কোথায় থাকতে পারেন সে বিষয়ে জার্মানিতে তাদের লোকেদের জানানো হয়।
সিদ্ধান্ত হয় যে আর্মেনীয় বিপ্লবীরা হত্যাকাণ্ড বাস্তবায়ন করবে।<ref name="Britishrole" / ১৯২১ এর ১৫ মার্চ চার্লোটেনবার্গের হারডেনবার্গস্ট্রাসে তার বাসভবন থেকে বের হওয়ার সময় তাকে গুলি করে করে হত্যা করা হয়। তার হত্যাকারী ছিল এরজুরুমের আর্মেনিয়ান রেভলুশনারি ফেডারেশনের সদস্য সোগোমন টেহলিরিয়ান।
সোগোমন টেহলিরিয়ানের বিচার
সোগোমন টেহলিরিয়ান হত্যার দায় স্বীকার করেন। দুই দিন ধরে চলা বিচারের পর জার্মান আদালত তাকে নির্দোষ সাব্যস্ত করে। গণহত্যার ফলে অর্জিত অভিজ্ঞতাকে কেন্দ্র করে হত্যাকাণ্ড ঘটে ধরে আদালত এই সিদ্ধান্ত দেয়।
দাব্বে
দাব্বে(D@bbe) হল ২০০৬ সালের একটি তুর্কি ভয়ঙ্কর চলচ্চিত্র। ছবিটি পরিচালনা করেছেন হাসান কারাজাদায়া
তালাত পাশা
স্মৃতিকথা
হত্যাকাণ্ডের কিছু সময় পর The New York Times Current History এর অক্টোবর সংস্করণে "Posthumous Memoirs of Talaat" প্রকাশিত হয়। এই স্মৃতিকথায় তিনি স্বীকার করেন যে নির্বাসন সবক্ষেত্রে আইনানুগভাবে হয়নি। তিনি দাবি করেন যে ঐ অঞ্চলে তিক্ত ইতিহাস থাকা আর্মেনীয় ও কুর্দিদের মধ্যে ঘৃণার পরিবেশ ছিল। সেখানকার কর্মকর্তারা তাদের ক্ষমতার অপব্যবহার করে এবং অঞ্চলটির অবস্থার অবনতি হয় ও জনগণ নিজেদের হাতে আইন তুলে নেয়। তিনি স্বীকার করেন যে সরকারের দায়িত্ব ছিল এ সকল অন্যায় দমন করা এবং দাবি করেন যে অভ্যন্তরীণ বিষয়ক মন্ত্রী হিসেবে তিনি দায়ীদের আইনানুযায়ী শাস্তি দেয়ার জন্য গ্রেপ্তারের আদেশ দেন।
দাব্বে
প্লট
মানুষ ভয়ঙ্কর উপায়ে আত্মহত্যা শুরু করে। আমেরিকা থেকে শুরু হয়ে সারা পৃথিবীতে এই আত্মহননের তরঙ্গ ছড়িয়ে পড়ে। একটি ছোট শহরে, অনেকক্ষণ কম্পিউটার ব্যবহারের পর এক ব্যক্তি আত্মহত্যা করে। আত্মহত্যার পর জীবিত বন্ধুদের ইমেল পাঠাতে থাকে আত্মহত্যাকারী। জীবিত বন্ধুরা আশেপাশে অদ্ভুত সৃষ্টি দেখতে শুরু করে। ভয়ঙ্কর দিবসের শুরু হয়।
তথ্যসূত্র
D@bbe
তালাত পাশা
স্মৃতিকথা
- Mehmed Talaat
সমাধি
তালাত পাশাকে বার্লিনের তুর্কি কবরস্থানে দাফন করা হয়। ১৯৪৩ খ্রিষ্টাব্দে তার দেহাবশেষ ইস্তানবুলে নিয়ে আসা হয় এবং সিসিলিতে পুনরায় দাফন করা হয়। তার মৃত্যুর পর তার যুদ্ধকালীন স্মৃতি প্রকাশিত হয়।
বহিঃসংযোগ
{{Succession box|title=অর্থমন্ত্রী|years= নভেম্বর ১৯১৪ – ৪ ফেব্রুয়ারি ১৯১৭|before=মুহাম্মদ জাভিদ বে|after=আবদুর রহমান ভেফিক সায়িন {{Succession box|title=উসমানীয় সাম্রাজ্যের উজিরে আজম|years=৪ ফেব্রুয়ারি ১৯১৭ – ৮ অক্টোবর ১৯১৮|before=সাইদ হালিম পাশা|after=আহমেদ ইজ্জত পাশা}} {{S-end}} {{উসমানীয় সাম্রাজ্যের গ্র্যান্ড ভিজিয়ের}} {{তুর্কি জাতীয়তাবাদ}} {{কর্তৃপক্ষ নিয়ন্ত্রণ}}
{{পূর্বনির্ধারিতবাছাই:তালাত}}
১৯৭৮–৭৯ বুন্দেসলিগা
১৯৭৮–৭৯ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১৬তম মৌসুম ছিল। এই মৌসুমটি ১৯৭৮ সালের ১১ই আগস্ট তারিখে শুরু হয়ে ১৯৭৯ সালের ৯ই জুন তারিখে সম্পন্ন হয়েছিল। ডুসবুর্গের জার্মান আক্রমণভাগের খেলোয়াড় রোনাল্ড ভর্ম এই মৌসুমের প্রথম গোল করেছিলেন।
কলন বুন্দেসলিগার পূর্ববর্তী আসরের চ্যাম্পিয়ন, যারা ১৯৭৭–৭৮ মৌসুমে ৪৮ পয়েন্ট অর্জন করে এই প্রতিযোগিতার ইতিহাসে ২য় বারের মতো শিরোপা জয়লাভ করেছিল।
এই মৌসুমে ৪৯ পয়েন্ট অর্জন করে হামবুর্গার ১ম বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। ফর্টুনা ডুসেলডর্ফের জার্মান আক্রমণভাগের খেলোয়াড় ক্লাউস আলোফস ২২ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগার বিভিন্ন বিভাগে অবনমিত হয়েছিল।
দল
১৯৭৭–৭৮ মৌসুম শেষে ১৮৬০ মিউনিখ, জারব্রুকেন এবং জাংকট পাওলি মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে আরমিনিয়া বিলেফেল্ড, ডার্মস্টাট এবং নুর্নবার্গ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
রাজাপুর উচ্চ বিদ্যালয়
ইতিহাস
১৯৫৬ বীরেন্দ্রসেন লাল রায় বিদ্যালয়টি প্রতিষ্ঠা করেন। বর্তমানে বিদ্যালয়টির শিক্ষার্থীর সংখ্যা প্রায় ২০০০ জন। ২০১৬ সালে রাজাপুর উচ্চ বিদ্যালয় নাটোর জেলার শ্রেষ্ঠ মাধ্যমিক বিদ্যালয় হিসাবে সম্মাননা পায়। রাজাপুর উচ্চ বিদ্যালয় বর্তমানে নাটোর জেলার সবচেয়ে আধুনিক বিদ্যাপীঠগুলোর মধ্যে একটি।
নকুল (মহাভারত)
হিন্দু মহাকাব্য মহাভারতে নকুল (অর্থ: 'বংশের সবচেয়ে সুদর্শন', তামিল ভাষায়: நகுலன்) ছিলেন চতুর্থ পান্ডব। নকুল এবং তার যমজ ভাই সহদেব রাণী মাদ্রীর পুত্র। রাণী মাদ্রী অশ্বিনী-কুমারদ্বয়কে আহ্বান করেন। অশ্বিনী-কুমারদ্বয়ের আশীর্বাদে মাদ্রীর দুই পুত্রের জন্ম হয়। তাদের পিতামাতা – পাণ্ডু এবং মাদ্রী - অল্প বয়সে মারা যায়। ফলে, তাদের সৎমাতা দেবী কুন্তী তাদেরকে নিজের পুত্রের মতো লালন পালন করে বড় করেন এবং হস্তিনাপুরে তাদের অন্যান্য ভাইদের সাথে গুরু দ্রোণের নিকট অস্ত্রশিক্ষা লাভ করেন। 'আয়ুর্বেদ'', তলোয়ার যুদ্ধ এবং ঘোড়া পালনে পারদর্শী, নকুলকে মহাভারতের সবচেয়ে সুদর্শন পুরুষ হিসাবে গণ্য করা হয়। তার দুই স্ত্রী ছিল - দ্রৌপদী, পাঁচ ভাইয়ের সাধারণ স্ত্রী, এবং করেণুমতী, চেদি রাজা শিশুপাল এর কন্যা। যুধিষ্ঠিরের রাজসূয় যজ্ঞের দিগ্বজয়ে বের হয়ে তিনি শিবি, রোহিতক এবং অন্যান্য রাজবংশকে জয় করেছিলেন। পাশার খেলার পর, পাণ্ডব এবং দ্রৌপদীকে ১৩ বছরের জন্য বনে নির্বাসনে পাঠানো হয়েছিল এবং শেষ বছরটি ছিল অজ্ঞাতবাস। অজ্ঞাতবাস কালে, নকুল নিজেকে গ্রন্থিক নামে একজন ঘোড়া প্রশিক্ষকের ছদ্মবেশ ধারণ করেছিলেন। কুরুক্ষেত্র যুদ্ধে, নকুল শকুনির পুত্র বৃকাসুর সহ অনেক যোদ্ধাকে হত্যা করেছিলেন।
নামব্যুৎপত্তি এবং অন্যান্য নাম
সংস্কৃতে নকুল শব্দটির অর্থ "বেজি" বা বেজির রঙের।" নকুল এবং তার ভাই সহদেব উভয়কেই মহাকাব্যে অশ্বিনেয়, অশ্বিনীসুত এবং অশ্বিসুত নামেও উল্লেখ করা হয়েছে কারণ তারা অশ্বিনীকুমারদ্বয়ের বরে জন্মগ্রহণ করেন। আবার, মাদ্রাবতীপুত্র, মাদ্রাবতীসুত, মাদ্রেয়, মাদ্রিনন্দন, মাদ্রিপুত্র মাদ্রিতানুজ প্রভৃতি উল্লেখিত হয়েছে  কারণ তারা মাদ্রীর সন্তান।
ওয়ালটন (মোবাইল)
ওয়ালটন মোবাইল বাংলাদেশের একটি শীর্ষস্থানীয় মোবাইল বিক্রেতা প্রতিষ্ঠান। প্রতিষ্ঠানটি রিজভি এন্ড ব্রাদার্স গ্রুপ অফ ইন্ড্রাস্ট্রির অধীনে পরিচালিত হয়, যা ১৯৭৭ সালে প্রতিষ্ঠিত হয়। বর্তমানে বিশ্বের ১১টি দেশে ওয়ালটনের পণ্য রপ্তানি হচ্ছে। এর মধ্যে রয়েছে সৌদি আরব, সুদান, ঘানা, দক্ষিণ আফ্রিকা, মিয়ানমার, নেপাল। আগামী ২০১৫ সালের মধ্যে বিশ্বের ৫০টি দেশে ওয়ালটনের পণ্য রপ্তানির লক্ষ্য আছে ।
প্রতিষ্ঠা
১৯৭৭ সালে রিজভি এন্ড ব্রাদার্স প্রতিষ্ঠিত হয়, যা পরবর্তিকালে আর.বি. গ্রুপের সাথে অধিগ্রহণ করা হয়। প্রতিষ্ঠানটি প্রতিষ্ঠাতা এম.এম নজরুল ইসলাম(রিজভি এন্ড ব্রাদার্স)। প্রতিষ্ঠানটির প্রধান কার্যালয় ঢাকায় অবস্থিত। প্রতিষ্ঠানটির অধিনে আটটি অন্যান্য প্রতিষ্ঠান যুক্ত রয়েছে, যার মধ্যে ওয়ালটন হাই-টেক ইন্ড্রাস্ট্রিজ লিমিটেড এর অধিনে ওয়ালটন মোবাইল, ফ্রিজ, মোটরসাইকেল, এয়ার কন্ডিশনার প্রস্তুত করা হয় ।